sandhya 196 Views 1 lakh crore dividend , PSB's , rbi
RBI
ముంబయి: ఆర్ధికలోటు కట్టడికి ప్రభుత్వం కొత్తగా రిజర్వుబ్యాంకు,ప్రభుత్వరంగ బ్యాంకులనుంచి 1.06 లక్షలకోట్ల డివిడెండ్‌ను కోరుతోంది. బ్యాంకులనుంచి డివిడెండ్‌, ఆర్‌బిఐనుంచి మిగులు నిధులరూపంలో ఈ ఏడాది ప్రభుత్వానికి బదలాయించాల్సి ఉంటుంది. ప్రభుత్వరంగసంస్థల్లో పెట్టుబడుల ఉపసంహరణతో కొంతమేరార్ధికలోటును 3.4శాతంనుంచి 3.3శాతానికి తీసుకురాగలమన్న ధీమా వ్యక్తం అవుతున్నది. తాత్కాలిక బడ్జెట్‌లో ఆర్ధికలోటును 3.4శాతంగాచూపితే ఇపుడు పూర్తిస్థాయి బడ్జెట్‌లో ఆర్థిక మంత్రి నిర్మలా సీతారామన్‌ 3.3శాతానికి కుదించారు. ఇందుకోసం ఇపుడు విధిగా బ్యాంకులు, ఇతర ఆర్ధికసంస్థలనుంచి డివిడెండ్‌రూపంలో 1,06,041.56 కోట్ల రూపాయలు కోరుతున్నది. 2018-19 బడ్జెట్‌ అంచనాలు 54,817.25 కోట్లతో పోలిస్తే రెట్టింపుస్థాయిలో ఉంది. గత ఏడాది సవరించిన అంచనాల్లో 74,140.37కోట్ల రూపాయలు డివిడెండ్‌, మిగులు రూపంలోప్రభుత్వం రాబట్టాలని చూసింది. ఆ తర్వాత ఆర్ధికశాఖ కార్యదర్శి సుభాష్‌చంద్రగార్గ్‌ మాట్లాడుతూ ఆర్‌బిఐ 90వేల కోట్లు డివిడెండ్‌ రూపంలో ఈ ఆర్ధికసంవత్సరంలో పెంచుతామని అంచనా. రిజర్వుబ్యాంకునుంచి గతంలో ఎన్నడూలేనంత భారీ మొత్తంలో ఈ డివిడెండ్‌వచ్చింది. ఫిబ్రవరిలో ఆర్‌బిఐ తాత్కాలిక డివిడెండ్‌గా 28 వేల కోట్లు కేంద్రానికి బదలాయించాలనినిర్ణయించింది. ప్రతి ఏటా కూడా ఆర్‌బిఐ ప్రభుత్వానికి డివిడెండ్లను చెల్లిస్తూ వస్తోంది. నోట్లముద్రణ, ఇతర పెట్టుబడులపరంగా వచ్చిన లాభాల్లో కొంతమొత్తం డివిడెండ్‌రూపంలో ప్రభుత్వానికి అందిస్తుంది. సహజంగా ఆగస్టునెలలో వీటిని చెల్లిస్తారు.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/